**15- тақырып. Аудиторлық құжаттама.Аудиторлық қорытынды**

**Лекцияның мақсаты: Аудиторлық құжаттама.Аудиторлық қорытынды туралы жалпы мағлұмат беру.**

**Сұрақтар**

1. **Аудиторлық құжаттама.**
2. **Аудиторлық қорытынды**

«Аудиторлық қызмет туралы» заңның 15 – бабында  атап көрсетілгендей, жүргізілген аудиттің нәтижелері бойынша аудит стандарттарына сәйкес болуға тиісті аудиторлық есеп беру есеп жасалынады.

     Аудиторлық  есеп беру– бұл барлық заңды және жеке тұлғалар, мемлекеттік органдар, жергілікті атқарушы органдар және сот  органдары үшін құқықтық статусы  бар құжат. Аудиторлық ұйымдардың (аудитордың)  есеп беруі Қазақстан Республикасының  процессуалды заңнамасына сәйкес тағайындалған  әкспертизаға теңестіріледі.

     Аудиторлық  есеп беру- тағайындалған аудиторлардың  компания немесе басқа ұйымның есептілігін  тексеру туралы есеп беруі. Аудиторлық есеп берулер аудиторларды кім және қандай мақсатта тағайындағанына байланысты әртүрлі рәсімделе алады. Басқалары  заңның түрлі талаптарын орындау  үшін тағайындалса, кейбір аудиторлар ішкі аудитпен айналысады.

     Аудиторлық  ұйым аудиторлық есеп беруді тек шаруашылық субъектіге келісілген данада және мерзімде табыс етуге міндетті.

     Аудиторлық  есеп беру 3 бөлімнен тұрады:

* Кіріспе;
* Талдау;
* Қорытынды.

        Кіріспеде – аудиторлық кәсіпорын үшін оның мекен-жайы, телефон  нөмірі, оны берген органнын атауы, күні;Лицензияны қолдану мерзімі; Есеп айырысу шоттың нөмірі тексеріске қатысқан аудиторлардың аты-жөні;Өз бетімен  қызмет көрсететін аудитор үшін аты-жөні аудитор болып істеген стажы, аудиторлық куәлігін берген органның аты, оның уақыты, куәлігінің қолдану  мерзімі, тіркеу куәлігінің нөмірі, есеп айырысу шотының нөмірі.

        Талдау бөлімінде  – экономикалық субъектініңаты және қандай мерзімде тексеріс өткізіледі.

* Қаржылық есепті ұйымдастыруының сараптамасының нәтижесі, керек есеп беруді толтыру және ішкі бақылау жағдайы;
* Бухгалтерлік есепті жүргізгенде және қаржылық есеп беруді толтырғанда болған тәртіп бұзушылықтарды олардың аудиторлық тексерісті өткізгенде анықталғандығы;

        Қорытынды бөлімде  – экономикалық кәсіпорынның қаржылық есеп берудің нақтылығы беріледі.

Аудиторлық  есеп беруге шаруашылық субектісінің бухгалтерлік

есептілігі  қосымша ретінде болуы қажет.

Тексеріс  кезінде анықталған тәртіп бұзушылықтар кәсіпорынмен жойылмаса, қорытынды  бөлімінде қаржылық есеп берудің  нақтылығына баға берілмеу туралы көрсетіледі.

     Сондықтан білдірілген пікірлердің сипатына байланысты аудиторлық қорытындының төмендегі  нысандарын ажыратып көрсетуге болады:

* Ескертусіз (шартсыз) аудиторлық есеп беру;
* Ескертулері бар (шартты) аудиторлық қорытынды;
* Аудиторлық есеп беруден бас тарту;
* Теріс аудиторлық есеп беру.

     Аудиторлық  есеп берудің әр парағына аудитордың қолы қойылады және жеке мөрімен расталады.

     Есеп  беруге (актіге) аудит жасаушылар, басшысы  және бас бухгалтер қол қояды.Басқарма мәжілісінде аудит кезінде анықталған кемшіліктерді жоюға, материалдық  зиянды орнына келтіруге және кінәлі адамдарды жауапқа тартуға байланысты кең көлемде қаулы қабылданады. Осы актінің негізінде аудиторлық есеп беру толтырылады.

     Қазақстан Республикасында аудиторлық қорытынды  есепті құруға негіз болатын нормативтік  құжаттар : «Каржылық қорытынды есеп бойынша аудиторлық қорытынды есеп» , «Салыстырмалы көрсеткіштер» «Арнайы  мақсаттарға аудитті өткізуге келісімдер бойынша аудиторлық қорытынды есеп»  деп аталатын Халықаралық аудит  стандарттары.

       Аудиттің  «ЖАЛПЫ   ҚОЛДАНЫСТАҒЫ  ҚАРЖЫЛЫҚ  ЕСЕПТІЛІКТІҢ  ТОЛЫҚ   КЕШЕНІ   БОЙЫНША  ТƏУЕЛСІЗ  АУДИТ  ЕСЕБІ»  Халықаралық   стандартының   мақсаты   -  жалпы   қолданыстағы  қаржылық  есептіліктің толық түрі аудитінің  нəтижесіндегі тəуелсіз аудиторға  нұсқау беру  жəне  стандарттарды   бекіту болып табылады. Ол  қаржылық  есептіліктің  тұжырымдама  негізінде  дайындалған,  сондай-ақ  аудитордың  осы  қаржылық  есептілік  жөніндегі  пікірін қалыптастыруда  қолданылады.

     Аудиторлық  есепте   қаржылық  есептілік  бойынша  нақты  аудиторлық  пікір  болуы  керек.

      200  ХАС -қа  сəйкес  қаржылық  есептілік аудитінің  мақсаты  -  аудиторға   қаржылық  есептіліктің  тұжырымдамалық  негізінің  барлық  маңызды  аспектілеріне  сəйкес   дайындалғанына  пікір  білдіру.

     Қаржылық  есептіліктің бекітілген тұжырымдамалық негізіне сəйкес барлық маңызды аспектілерде  нанымды  жəне  сенімді  берілгендігінің  көрінісі  пікірді  қалыптастыруға қажет.  Аудитор аудит үрдісі барысында  субъект пен оның саласы туралы біле отырып басшылық  жасаған  барлық  түзетулерден  кейін  қаржылық  есептілікті  қайта қарастырады. Аудитор сондай-ақ қаржылық есептіліктің жалпы  түсінігін,  құрылымы мен  мазмұнын  зерттейді.  Аудитор   негізгі  операциялар мен жағдайларды,  олардағы анықтаулар  мен  ескертулерді  ескере  отырып,  сенімді  көрсетуді  немесе  қаржылық есептіліктің  тұжырымдамалық  негізі  мəнмəтініндегі  қаржылық  ақпараттың  барлық маңызды  аспектілерде  нанымды  берілуін  қарастырады.  Аудиттің  соңындағы  талдау шаралары   аудит   барысында   қалыптасқан   пікірді    растауға  жəне  қаржылық есептіліктің  сенімділігі  бойынша  қорытынды  жасауға  көмектеседі.

     Аудиторлық  есеп берудің құрылымы мынандай элементтерден  тұрады:

     а) тақырыбы;

     б) адресат;

     в) кіріспе  немесе  баяндау  тарауы;

     г) қаржылық  есептілікке  басшылық  жауапкершілігі;

     д) аудитордың  жауапкершілігі;

     е) аудитордың пікірі;

     ж) есеп беру  бойынша  басқа  жауапкершіліктер;

     з) аудитордың  қол  қоюы;

     е) аудиторлық есеп  күні;

     ж)  аудитордың  мекен-жайы.

     Аудиторлық   есептің   тəуелсіз   аудитор   есебі   екенін    растайтын   тақырыбы  болуы  қажет. Аудиторлық қорытынды есеп пен кәсіпорын  жұмыскерлері, директорлар кеңесі сияқты басқа да тұлғалар жасауы

мүмкін  қорытынды есептердің, сонымен бірге  тәуелсіз аудитор басшылыққа алатын этикалық принциптерді басшылыққа алмауы мүмкін басқа аудитордың қорытынды  есептернің арасындағы айырмашылықтарды белгілеп көрсету үшін оның атауында «Тәуелсіз аудитор» деген терминді пайдалануға рұқсат етіледі.

     Аудиторлық  есеп  келісім шарттарына  сəйкес  адресатқа  жіберілуі  керек. Ұлттық  заңдар  мен  нормативтік  актілер  осы  заңнамалар  шеңберіндегі  жалпы қолданыстағы   қаржылық   есептілік  кімге   жолданатынын  көрсетеді.   Əдетте қаржылық   есептілік  бойынша  аудиторлық  есеп  акционерлерге  немесе  субъектінің  басқару  өкілеттіктері  бар   тұлғалар    директорлар   кеңесіне   жіберіледі.   Есеп  қаржылық  есептілік аудиттелетін   акционерлерге  немесе  субъектінің  директорлар кеңесіне жіберіледі.

     Аудиторлық  қорытынды есеп кәсіпорынның тексерілген  қаржылық қорытынды есебіне қарастырылған  мерзімді және кезеңді кіргізе отырып, сол қаржылық қорытынды есеппен  бірдей болуға тиісті.

       Қорытынды есепке қаржылық қорытынды  есептің ақпараттарына кәсіпорын  басшылары жауап беретіндігі,  онымен бірге аудитордың жауапкершілігі  жүргізілген аудиттің негізінде  қаржылық қорытынды есеп жайында  өзінің қорытындысын беру болып  табылатындығы туралы пікірлер  кіруге тиісті.

       Қаржылық қорытынды есеп –  кәсіпорын басшылығы дайындап  тапсырған ақпараттар. Ондай қорытынды  есепті дайындап, басшылықтан елеулі  есептік бағалаулар жүргізуді  және пікір білдіруді, сонымен  бірге қаржылық қорытынды есепті  дайындау кезінде пайдаланылған  қолайлы бухгалтерлік принциптер  мен әдістерді анықтауды талап  етеді. Және оған қарама –  қарсы, аудитордың міндеті сол  қаржылық қорытынды есеп бойынша  өзінің қортындысын беру мақсатында  оған аудит өткізу болып табылдады.

**Әдебиеттер:**

1. Қазақстан Республикасының «Бухгалтерлік есеп және қаржылық есептілік туралы» Заңы, 28.02. 2007ж. №234 – ІІІ (13.05.2020ж. берілген [өзгерістер мен толықтырулармен](http://online.zakon.kz/Document/?link_id=1000368179))

2.Бухгалтерлік есеп: оқу құралы/[Б.Б.Сұлтанова, М.Б.Байдаулетов, А.З.Арыстамбаева және т.б.]; әл-Фараби атын. ҚазҰУ. - Алматы : Қазақ ун-ті, 2017. - 215 б.

3. Бухгалтерлік есеп негіздері және қағидалары бойынша есептер: оқу құралы /С.С.Қожабеков, М.Ж.Есенова; ред.Г.М.Алдыкеева; ҚР БҒМ; М.Х.Дулати атын. ТарМУ. - Тараз: Тараз ун-ті, 2015. - 223 б.

4. Бухгалтерлік есеп негіздері және қағидалары бойынша есептер: оқу құралы / С. С. Қожабеков, М. Ж. Есенова ; [ред. Г. М. Алдыкеева] ; ҚР Білім және ғылым м-гі, М. Х. Дулати атын. ТарМУ. - Тараз : Тараз ун-ті, 2015. - 223 б.